Pastorola

Pastorola, Zuberoako pastoralen egitura narratiboa jarraituz istorio kolaboratiboak sortzeko rol-jokoa da. Storytelling moduko rol-joko kolaboratibo bat da. 

Pello Gutierrezek 2022an  Rolariak-en zigilu bidez autoekoiztutako jokoa da. CC by SA lizentziadun jokoa da eta Zuberoako hedabideetan oihartzuna izan zuen.

 Sistema 
Sistema propioa garatu du Pellok jokoan aritzeko, baina Fiasco, Ellas eta Follow jokoetako ezaugarria erabili dira arauen sorkuntzan. 

6 aurpegitako dadoak (D6) erabiltzen dira jaurtiketak egiteko. 

 Jokoaren gaia 
Zuberoako pastoralen istorioen egitura, narrazio formak eta ezaugarriak jarraituz sortuko da jokülari guztien artean istorioa. Jokülari guztien artean Süjetaren istorioa kontatuko dute (protagonista nagusia), haren jaiotzatik heriotzara arte. Süjetaren istorio hau modu ez-linealean kontatuko da, gertaerak denbora lerro batetan ordena kronologikorik gabe kokatuz.

Pastorolan ez dago irabazle edo garailerik. Elkarren artean istorio bat kontatzean datza jokoak.

 Jokoaren prestaketa 

 Denon artean Süjeta sortu eta Denbora-lerroa zehaztu.
 Jokülarien bandoa erabaki (erdia urdina izango da, eta beste erdia gorria).
 Jokülari bakoitzak bere arizalea sortu arizale-orria betez.
 Lehen Errejenta nor izango den erabaki (txanda bakoitzean aldatzen joango da).

 Jokoaren prozedura 

 LEHEN PHEREDIKÜA: Errejentak irakurriko du.
 JELKALDIAK: Jokülari bakoitzeko bat
 DANTZARIAK: Joko saioaren erdian bando bakoitzak dado jaurtiketa bat egingo du eta dantzarien taulako emaitza jarraituko du hurrengo jelkalditan.
 JELKALDIAK: Jokülari bakoitzeko beste bat.
 KANTOREA: Jokülariek joko-saioan behin jokatu dezaketen jelkaldi berezia.
 AZKEN GÜDÜA: Jelkaldi guztiak jokatu ondoren, azken dado tirada egingo da. Horrek baldintzatuko du Azken pherediküa.
 AZKEN PHEREDIKÜA: Jokülari guztien artean Süjetaren heriotza kontatuko da, Azken güdüaren emaitzak baldintzatuta.

Lehen pherediküaren adibide bat aurkezten digu jokoak: 

“Agur agur jente honak 

Haur gazte ta adineko

Denak pastoralzaleak

Jei hau düzüe gogoko”

 Erreferentziak 

 Kanpo estekak 

 Pastorola rol-jokoa Rolariak taldearen webgunean.

Kategoria:Rol-jokoak